OpenLLM-France/wikimedia huggingface dataset:
# West Long Branch

West Long Branch és una població dels Estats Units a l'estat de Nova Jersey. Segons el cens del 2007 tenia 8.383 habitants.

## Demografia

Segons el cens del 2000, West Long Branch tenia 8.258 habitants, 2.448 habitatges, i 1.860 famílies. La densitat de població era de 1.103,3 habitants per km².
Dels 2.448 habitatges en un 35,5% hi vivien nens de menys de 18 anys, en un 64,9% hi vivien parelles casades, en un 8,6% dones solteres, i en un 24% no eren unitats familiars. En el 21,3% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,25.
Per edats la població es repartia de la següent manera: un 21,8% tenia menys de 18 anys, un 22,1% entre 18 i 24, un 21,1% entre 25 i 44, un 20,4% de 45 a 60 i un 14,6% 65 anys o més.
L'edat mediana era de 34 anys. Per cada 100 dones de 18 o més anys hi havia 84,7 homes.
La renda mediana per habitatge era de 71.852 $ i la renda mediana per família de 80.127 $. Els homes tenien una renda mediana de 59.638 $ mentre que les dones 34.000 $. La renda per capita de la població era de 27.651 $. Aproximadament el 3,1% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Long Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- West Long Branch». American Fact Finder. Oficina del Cens dels Estats Units, 12-01-2010.
# Zuiderzee

El Zuiderzee (neerlandès: Zuiderzee, «mar del sud») era una antiga entrada o badia poc profunda del mar del Nord que s'internava a la zona nord-oest dels Països Baixos, i que s'estenia uns 100 km terra endins i tenia una amplada només gran de 50 km, la seva fondària era d'uns 4 a 5 m i tenia una costa de 300 km. Cobria una superfície de 5.000 km².
Durant el segle XX la major part del Zuiderzee, rere la construcció del dic de tancament Afsluitdijk, va ser aïllada de la Mar del Nord (deixant que la boca de connexió passés a ser part del mar de Frísia) i sense l'entrada d'aigua salada, la massa d'aigua es va transformar en un llac d'aigua dolça anomenat el IJsselmeer ('llac del IJssel') pel nom del riu que hi desemboca (el riu IJssel, una branca de l'estuari del riu Rin). Mitjançant el seu drenatge i la construcció de pòlders, una zona d'uns 1.500 km² va ser recuperada com terra ferma, passant a ser l'actual província de Flevoland, que el 2011 ja tenia uns 400.000 habitants.

## Enllaços externs

* (neerlandès) (en anglès) El Museu del Zuiderzee (www.zuiderzeemuseum.nl)
* CBC Archives Matthew Halton de la ràdio CBC (19 d'abril de 1945) informa de la destrucció per part dels alemanys dels murs de contenció.
# Madràs

«Madràs» té aquests significats:
* Madràs és el nom que va portar fins al 1995 la moderna ciutat de Chennai, capital de Tamil Nadu, en català Madràs.
* Província de Madràs, Província de l'Índia 1947-1950
* Estat de Madràs, estat de l'Índia 1950-1968, rebatejat Tamil Nadu el 1969
* Presidència de Madràs, una de les grans divisions de l'Índia Britànica
* Província de la Presidència de Madràs, província de l'Índia Britànica 1784-1947
* Districte de Madràs

## Notes

* ↑ En tractar-se d'un exònim adaptat, en català ha d'anar accentuat, segons podem veure a l'article corresponent de l'Enciclopèdia Catalana.

## Referències

* ↑ «Madràs». Gran Enciclopèdia Catalana. Barcelona: Grup Enciclopèdia Catalana.
# Vaiegui

Vaiegui (en rus: Ваеги) és un poble del districte autònom de Txukotka, a Rússia, que el 2018 tenia 421 habitants.

## Enllaços externs

* Fotografies de Vaiegui Arxivat 2016-03-05 a Wayback Machine.
* Vaiegui
* La vila de Vaiegui al lloc web del districte de Txukotka
# Bellingham

«Bellingham» té aquests significats:
* Bellingham (Massachusetts)
* Bellingham (Minnesota)
* Bellingham (Washington)
# Waki Yamato

Waki Yamato (大和 和紀, Yamato Waki, nascut el 13 de març de 1948 a Sapporo) és una mangaka japonesa. Va debutar el 1966 amb la història curta Dorobou Tenshi.
Des del seu debut, Yamato va crear i publicar una gran varietat d'obres en el gènere del shōjo manga. Entre les seves primeres obres, Mon Cherie CoCo (1971), va ser adaptada a una sèrie anime de la TV, i l'obra Haikara-san ga Tōru (1975-1977), molt reeixida, va guanyar el 1r Kodansha Manga Award per shōjo el 1977. També se'n va fer un musical a Takarazuka Revue. Amb aquestes primeres obres, va aconseguir situar-se com una de les artistes manga més populars.

## Obres

* Dorobou Tenshi, (どろぼう天使, L'àngel lladre) breu obra de debut, 1966
* Mon Cherie CoCo, (モンシェリCoCo) 1971
* Redii Mitsuko, (レディーミツコ, Lady Mitsuko). 1975 - 1976
* Haikara-san ga Tōru, (はいからさんが通る, "The Modern Girl Passes By") 1975 - 1977
* Killa, (Killa) 1977 - 1978
* Ten no Hate, Chi no Kagiri, (天の果て地の限り) 1978
* Aramis ’78, (アラミス’78) 1978 - 1984
* Kigen 2600 nen no Playball, (紀元2600年のプレイボール) 1979 - 1980
* Gekkou-ju, (月光樹, Moonlight Shining Tree) 1980
* Yokohama Monogatari, (ヨコハマ物語, The Story of Yokohama) 1981 - 1983
* N. Y. Komachi, (NY小町, The Belle of New York) 1985 - 1988
* Asaki Yume Mishi, (あさきゆめみし, Asakiyunemishi, basat en l'obra de Murasaki Shikibu Genji Monogatari (1980-1993)
* Hi-heel Cop, (ハイヒールCOP) 1989 - 1994
* Tenshi no Kajitsu, (天使の果実, Fruit de l'àngel, basat en la novel·la de Shizuka Ijuuin) 1993 - 1994
* Niji no Natascha, (虹のナターシャ, Natascha de l'arc iris, basat en la novel·la de Mariko Hayashi) 1995 - 1997
* Nishimuku Samurai, (にしむく士, Samurai facing to the West) 1997
* Baby-sitter Gin!, (ベビーシッター・ギン!) 1997
* Kurenai Niwofu, (紅匂ふ)
Dues de les obres de Yamato es van adaptar a sèries de televisió anime: Mon Cherie Coco el 1972, i Haikara-san ga Tōru (també coneguda com a Mademoiselle Anne a Itàlia i Marc et Marie a França) el 1978. D'aquest últim també se'n va fer una pel·lícula amb personatges reals el 1987.

## Referències

* ↑ According to 「BOOK著者紹介情報」, which can be confirmed in this Amazon page etc.
* 1 2 『あさきゆめみし PerfectBook』 p.181 Special Interview
* ↑ Joel Hahn. «Kodansha Manga Awards». Comic Book Awards Almanac. Arxivat de l'original el 2007-08-16. [Consulta: 21 agost 2007].
* ↑ Història de la japonesa, Mitsuko Aoyama, que fou la mare de Richard Nikolaus Graf Coudenhove-Kalergi
# Çökelek

El çökelek (mot en turc) és un formatge fet amb llet coagulada. Generalment es fa servir com a farcida de pide i börek a la cuina turca. També es fa servir en fer sıkma (dürüm d'esmorzar a les zones rurals de Turquia) amb yufka i julivert o cebes verdes.

## Vegeu també

* Beyaz peynir
* Tulum peyniri

## Referències

* ↑ Ken Albala. Food Cultures of the World Encyclopedia. ABC-CLIO, 2011, p. 308–. ISBN 978-0-313-37626-9.
* ↑ «çökelek». [Consulta: 15 desembre 2017].
# Madroño (revista)

Madroño. Journal of the California Botanical Society. San Francisco, (abreujat Madroño), és una revista amb descripcions botàniques que és editada per California Botanical Society. Madroño, Madroño és una publicació trimestral que consta d'articles d'investigació sobre la història natural i organismes de botànica i de la vegetació de l'oest americà, (incloses les de Mèxic, Amèrica Central i Amèrica del Sud). L'article i les notes (en anglès o en castellà) sobre l'ecologia, sistemàtica, florística, biologia de la conservació i altres àrees de la botànica, són habitualment publicades al Madroño, a més de notables col·leccions.

## Referències

* ↑ a Tropicos
# Bellingham (Washington)

Bellingham és una població dels Estats Units a l'estat de Washington. Segons el cens de l'1 de juliol del 2009 tenia 80.055 habitants.

## Demografia

Segons el cens del 2000, Bellingham tenia 67.171 habitants, 27.999 habitatges, i 13.999 famílies. La densitat de població era de 1.011,5 habitants per km².
Dels 27.999 habitatges en un 23,1% hi vivien nens de menys de 18 anys, en un 37,5% hi vivien parelles casades, en un 9,2% dones solteres, i en un 50% no eren unitats familiars. En el 33% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 17,7% tenia menys de 18 anys, un 23,8% entre 18 i 24, un 26,5% entre 25 i 44, un 19,6% de 45 a 60 i un 12,4% 65 anys o més.
L'edat mediana era de 30 anys. Per cada 100 dones de 18 o més anys hi havia 90,6 homes.
La renda mediana per habitatge era de 32.530 $ i la renda mediana per família de 47.196 $. Els homes tenien una renda mediana de 35.288 $ mentre que les dones 25.971 $. La renda per capita de la població era de 19.483 $. Aproximadament el 9,4% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellingham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bellingham». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Bazouges-la-Pérouse

Bazouges-la-Pérouse (en bretó Bazeleg-ar-Veineg, en gal·ló Bazój-la-Pérózz) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.840 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.841 | 2.055 | 1.999 | 2.029 | 1.951 | 1.854 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | Daniel Prévost | UMP |

## Personatges il·lustres

* Adèle Denys (1899-2002), escriptora i narradora popular
# Bosc Estatal de Camporrells

El Bosc Estatal de Camporrells (oficialment en francès Forêt domaniale des Camporeys) és un bosc del terme comunal de Formiguera, a la comarca del Capcir, de la Catalunya del Nord.
El bosc, de 42,46 km², està situat a prop de l'Estany de Camporrells, a prop de l'extrem occidental del terme comunal de Formiguera.
El bosc està sotmès a una explotació gestionada per l'ONF (Office national des forêts), atès que el bosc és propietat estatal, procedent de les antigues propietats reials. Té el codi F16227C dins de l'ONF.

## Referències

* ↑ El Bosc Estatal de Camporrells en els ortofotomapes de l'IGN

## Bibliografia

* Becat, Joan. «5 - Formiguera». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Formiguera». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Ilford Photo

Ilford Photo és una empresa fabricant de material fotogràfic del Regne Unit, coneguda a nivell mundial per les seves pel·lícules en blanc i negre, pels seus papers i pels seus químics, tots adreçats a la fotografia.

## Història

L'empresa va sr fundada a l'any 1879 per Alfred Hugh Harman com la Britannia Works Company. Inicialment fabricava plaques fotogràfiques al barri d'Ilford a Londres, on va créixer exponencialment com a negoci. L'any 1902 va prendre el nom del barri en què es trobava i va esdevenir Ilford Limited tot i l'oposició inicial de l'ajuntament.
Al 1938, la seva seu al Regne Unit es va traslladar a Mobberley, Cheshire, El 1975 va absorbir la històrica Societat Lumière, dels Germans Lumière. El 1989 va ser adquirida per l'empresa americana International Paper, que també era propietària d'empreses d'arts gràfiques.

## Productes

* Pel·lícules: per a càmeres analògiques
* Càmeres
* Paper: de diversos tipus i especialitzats segons el seu ús
* Toners i altres químics

## Enllaços externs

* Pel·lícula fotogràfica
* Paper fotogràfic
* Cambra fosca

## Referències

* ↑ Hercock, R. J.; Jones, George Alan. Silver by the Ton: The History of Ilford Limited, 1879-1979 (en anglès). McGraw-Hill Book Company, 1979. ISBN 9780070845251.
# Uttwil

Uttwil és un municipi del cantó de Turgòvia (Suïssa), situat al districte d'Arbon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Vàlvula ileocecal

La vàlvula ileocecal és un múscul de l'esfínter situat a la cruïlla de l'intestí prim (ili) i l'intestí gros. La seva funció fonamental és limitar el reflux del contingut del còlon a l'ili.
Aproximadament, a través del seu orifici ileocecal entren diàriament dos litres de líquid al còlon.
# Los que no fuimos a la guerra

Los que no fuimos a la guerra és una pel·lícula espanyola de gènere tragicòmic estrenada en 1962, escrita i dirigida per Julio Diamante Stihl (en el que va ser el seu primer llargmetratge com a director) i protagonitzada en el paper principal per Agustín González.
Es tracta d'una adaptació cinematogràfica de la novel·la homònima escrita en 1930 per Wenceslao Fernández Flórez.
La pel·lícula va ser seleccionada per a ser presentada en la Mostra de Venècia sota el nom de Cuando estalló la paz, on va tenir bones crítiques i va gaudir d'un bon acolliment per part del públic. No obstant això, a Espanya, el film no es va estrenar fins a 1965 amb gairebé vint-i-cinc minuts del metratge suprimits per la censura.

## Sinopsi

Durant la Primera Guerra Mundial, els habitants d'un imaginari poble espanyol anomenat Iberina es divideixen en francòfils i germanòfils (en clara al·lusió als dos bàndols de la guerra civil espanyola). Dues famílies del poble s'enfronten i protagonitzen episodis incòmodes perquè cadascuna defensa a un dels bàndols. Aquesta situació provoca la ruptura d'un festeig.

## Repartiment

* Laura Valenzuela com Aurora
* Agustín González com Javier
* Juanjo Menéndez com Aguilera
* José Isbert com Don Arístides
* Ismael Merlo com Pons
* Julia Caba Alba com Mare d'Aurora
* Félix Fernández com Don Amalio
* Gracita Morales com Eusebia
* Erasmo Pascual com Gómez
* Sergio Mendizábal com Mediavilla
* Antonio Gandía com Cervera
* Ángel Álvarez com Fernández
* Xan das Bolas com Propietari bar Fandiño
* María Luisa Ponte com dona al ball
* Julia Delgado Caro
* Tota Alba com Visita a casa d'Aurora
* Francisco Merino com Empleat del Banco
* Santiago Rivero com Assistent noces
* Emilio Fornet
* María Jesús Lara

## Referències

* ↑ «Los que no fuimos a la guerra». Arxivat de l'original el 2018-09-17. [Consulta: 4 agost 2020].
* ↑ «Los que no fuimos a la guerra · España 1963». [Consulta: 4 agost 2020].
* ↑ «Los que no fuimos a la guerra (Julio Diamante, 1962)», 7 diciembre 2014. [Consulta: 4 agost 2020].
* ↑ «Los que no fuimos a la guerra (1962)». [Consulta: 4 agost 2020].

## Enllaços externs

* Los que no fuimos a la guerra a YouTube
* Presentació de la pel·lícula al programa Historia de nuestro cine per part d'Elena S. Sánchez amb Carlos Aguilar com a invitat. (17 de setembre de 2018)
# Boteires

Boteires (en llatí Boteiras, en grec antic Βοτείρας) fou un rei de Bitínia del qual no se sap gairebé res. Va succeir el seu pare Dídals, pels volts del 400 aC. Probablement es va oposar a Farnabazos II, que va deixar la seva corona en mans del seu fill Bas l'any 376 aC.

## Referències

* ↑ Bas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 465

## Bibliografia

* A Manual of Ancient History from the Earliest Times... per George Rawlinson. Clarendon, 1869
# Wario Land: The Shake Dimension

Wario Land: The Shake Dimension, conegut com a Wario Land: Shake It! a Nord-amèrica i Wario Land: Shake (ワリオランド シェイク Wario Rando Sheiku) al Japó, és un joc de Wii desenvolupat per Good Feel.

## Jugabilitat

La mecànica del joc és similar a Wario Land 4, ja que també hi ha zones diverses amb quatre nivells temàtics cada un, i tot seguit un boss per derrotar; per descomptat, Wario tampoc és immortal com passava a Wario Land 3. A més, també inclou una zona sense boss on es pot aprendre a jugar i comprar, una zona amb només un boss i nombrosos nivells secrets escampats arreu de les zones. Els bosses són: Rollanratl, Hot Roderick, Chortlebot, Scumflower (Bloomsday a Nord-amèrica), Large Fry i the Shake King.
Per superar cada nivell s'ha d'alliberar a una criatura anomenada Merfle; teòricament se'n necessiten un nombre determinat per desbloquejar la porta que condueix a cada boss. Un cop alliberat, s'ha de tornar al principi del nivell abans que s'acabi el compte enrere. A més, els nivells guarden tres tresors col·leccionables i s'hi poden complir certes missions. Un cop superat the Shake King, es podrà combatre de nou amb els bosses amb missions afegides.
A més, s'han afegit nivells "subwarins", on el jugador ha d'inclinar el WiiRemote per controlar la direcció del "subwarí". Tanmateix, Wario no pot bussejar a diferència dels altres Wario Land.

## Història

Dins del nostre món, hi existeix un món paral·lel en un globus terraqüi d'un museu, aquest anomenat The Shake Dimension. En aquest món dominat pel pirata "the Shake King", la princesa ha estat raptada per aquest, el qual posseeix un sac que en surten monedes sempre que és sacsejat. La Captain Syrup, que ho observa des del nostre món, roba el globus terraqüi i li dona a en Wario, el qual és informat de la situació per un Merfle que s'ha escapat de The Shake Dimension. Ell està disposat a anar-la rescatar, però en realitat és per aconseguir el sac miraculós de les monedes. La rescata i es queda el sac de les monedes, el qual sacseja infinitament. Fins que arriba la Captain Syrup i li pren. El Merfle li confessa que li havia promès el sac a ella, i ell s'enfada moltíssim i el comença a empaitar.

## Referències

* ↑ Tanaka, John. «Wario Land Shake Details» (en anglès), 13-06-2008. [Consulta: 16 octubre 2018].

## Enllaços externs

* Web Oficial (anglès)
* Web Oficial (japonès)
# Wadesboro

Wadesboro és una població dels Estats Units a l'estat de Carolina del Nord. Segons el cens del 2000 tenia 3.552 habitants.

## Demografia

Segons el cens del 2000, Wadesboro tenia 3.552 habitants, 1.393 habitatges i 930 famílies. La densitat de població era de 461,8 habitants per km².
Dels 1.393 habitatges en un 30,4% hi vivien nens de menys de 18 anys, en un 35,7% hi vivien parelles casades, en un 27,1% dones solteres, i en un 33,2% no eren unitats familiars. En el 30,7% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,1% tenia menys de 18 anys, un 8,2% entre 18 i 24, un 25,2% entre 25 i 44, un 20,6% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 70,2 homes.
La renda mediana per habitatge era de 23.302 $ i la renda mediana per família de 29.514 $. Els homes tenien una renda mediana de 25.043 $ mentre que les dones 20.774 $. La renda per capita de la població era de 14.500 $. Entorn del 23% de les famílies i el 25,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wadesboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wadesboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Worthington (Indiana)

Worthington és una població dels Estats Units a l'estat d'Indiana. Segons el cens del 2000 tenia 1.481 habitants.

## Demografia

Segons el cens del 2000, Worthington tenia 1.481 habitants, 644 habitatges, i 410 famílies. La densitat de població era de 705,9 habitants/km².
Dels 644 habitatges en un 26,4% hi vivien nens de menys de 18 anys, en un 50,3% hi vivien parelles casades, en un 9,9% dones solteres, i en un 36,2% no eren unitats familiars. En el 31,8% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,6% tenia menys de 18 anys, un 7,4% entre 18 i 24, un 26,1% entre 25 i 44, un 22,7% de 45 a 60 i un 20,2% 65 anys o més.
L'edat mediana era de 40 anys. Per cada 100 dones de 18 o més anys hi havia 82,7 homes.
La renda mediana per habitatge era de 27.778 $ i la renda mediana per família de 37.604 $. Els homes tenien una renda mediana de 29.219 $ mentre que les dones 21.792 $. La renda per capita de la població era de 18.761 $. Entorn del 9,2% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Worthington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Worthington». American Fact Finder. Oficina del Cens dels Estats Units, 12-01-2010.
# Hund am Strand

Hund am Strand (literalment Gos a la platja) era una banda de rock alternatiu de Berlín formada en 2004 i dissolta en 2007. La seua música és en alemany. Fabian Schwinger (Gitarra) i Tina Mamczur (Baix) es van conèixer a la Universitat. El bateria Martin Thomas (Marv) va completar més tard el grup.
El seu primer àlbum Adieu Sweet Bahnhof va eixir a la venda el 30 de setembre del 2005. El primer single del Cd va ser "Jungen Mädchen" (Nois Noies) i després van traure "Neues Lied" (Nova cançó). Després de l'eixida a la venda del seu 1r disc van fer una gira per Alemanya i Àustria. L'estiu del 2006 van traure a la venda un EP en directe Werkstatt Live.

## Membres

* Fabian Schwinger: guitarra i cantant
* Martin "Marv" Thomas: bateria
* Tina Mamczur: baix

## Discografia
### Àlbums

* Adieu Sweet Bahnhof (2005)

### Singles

* Jungen Mädchen (2005)
* Neues Lied (2006, només per internet)

## Enllaços externs

* Pàgina web oficial
* Pàgina web de fans Arxivat 2006-07-14 a Wayback Machine.
* Biography from laut.de
# Verdehalago

Verdehalago és una editorial mexicana, fundada el 1994 per Alfredo Herrera Patiño i Cristina Jiménez Vázquez. Nasqué a partir de la revista del mateix nom. Un paper fonamental l'ha jugat Iván Martínez Abarca. S'ha especialitzat en la publicació de poesia tant clàssica com contemporània, i traduccions a l'espanyol d'obres poc conegudes en aquesta llengua, d'autors literaris consagrats al món. Fins avui han publicat si fa o no fa uns 400 títols. Molts d'ells en edicions per a bibliòfils, relligades i enquadernades a mà.
El nom verdehalago ha estat adoptat de la jitanjáfora del poeta cubà d'origen català Mariano Brull.

## Referències

* ↑ «Editorial Verdehalago - Detalle de Instituciones - Enciclopedia de la Literatura en México - FLM - CONACULTA» (en castellà). www.elem.mx. [Consulta: 12 febrer 2018].

## Enllaços externs

* Distribució a l'Estat Espanyol